CELEX: 32020R1542
Language: el
Date: 2020-10-21 00:00:00
Title: Κανονισμός (ΕΕ) 2020/1542 του Ευρωπαϊκού Κοινοβουλίου και του Συμβουλίου της 21ης Οκτωβρίου 2020 για την τροποποίηση του κανονισμού (ΕΕ) αριθ. 1303/2013 όσον αφορά την προσαρμογή της ετήσιας προχρηματοδότησης για τα έτη 2021 έως 2023

26.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 356/1
               
            
         ΚΑΝΟΝΙΣΜΟΣ (ΕΕ) 2020/1542 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
         της 21ης Οκτωβρίου 2020
         για την τροποποίηση του κανονισμού (ΕΕ) αριθ. 1303/2013 όσον αφορά την προσαρμογή της ετήσιας προχρηματοδότησης για τα έτη 2021 έως 2023
         ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 177,
         Έχοντας υπόψη την πρόταση της Ευρωπαϊκής Επιτροπής,
         Κατόπιν διαβίβασης του σχεδίου νομοθετικής πράξης στα εθνικά κοινοβούλια,
         Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (1),
         Κατόπιν διαβούλευσης με την Επιτροπή των Περιφερειών,
         Αποφασίζοντας σύμφωνα με τη συνήθη νομοθετική διαδικασία (2),
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου (3) θεσπίζει τις κοινές και τις γενικές διατάξεις που εφαρμόζονται για τα Ευρωπαϊκά Διαρθρωτικά και Επενδυτικά Ταμεία.
                  
               
                     (2)
                  
                  
                     Σύμφωνα με στοιχεία, αποδεικνύεται ότι η ετήσια προχρηματοδότηση έχει καθοριστεί σε ιδιαίτερα υψηλό επίπεδο σε σύγκριση με τις απαιτήσεις δημοσιονομικής διαχείρισης που προκύπτουν από την υλοποίηση των επιχειρησιακών προγραμμάτων. Αυτό ισχύει ιδίως για τα οικονομικά έτη 2021 έως 2023.
                  
               
                     (3)
                  
                  
                     Για να μειωθεί η πίεση που ασκείται στις πιστώσεις πληρωμών στον προϋπολογισμό της Ένωσης όσον αφορά τα οικονομικά έτη 2021 έως 2023 και για να βελτιωθεί η προβλεψιμότητα των απαιτήσεων πληρωμών και, ως εκ τούτου, να εξασφαλιστεί μεγαλύτερη διαφάνεια στον δημοσιονομικό προγραμματισμό και πιο εύρυθμη κατανομή των πληρωμών, το ποσοστό της ετήσιας προχρηματοδότησης για τα εν λόγω έτη θα πρέπει να μειωθεί.
                  
               
                     (4)
                  
                  
                     Ο κανονισμός (ΕΕ) αριθ. 1303/2013 θα πρέπει κατά συνέπεια να τροποποιηθεί αναλόγως,
                  
               ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο άρθρο 134 του κανονισμού (ΕΕ) αριθ. 1303/2013, η παράγραφος 2 τροποποιείται ως εξής:
            
                        α)
                     
                     
                        η πέμπτη περίπτωση αντικαθίσταται από το ακόλουθο κείμενο:
                        
                                    «—
                                 
                                 
                                    2020: 3 %»·
                                 
                              
                  
                        β)
                     
                     
                        προστίθεται η ακόλουθη περίπτωση:
                        
                                    «—
                                 
                                 
                                    2021 έως 2023: 2 %».
                                 
                              
                  
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 21 Οκτωβρίου 2020.
            
               
                  Για το Ευρωπαϊκό Κοινοβούλιο
               
               
                  Ο Πρόεδρος
               
               D. M. SASSOLI
            
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  ΕΕ C 159 της 10.5.2019, σ. 45.
         
            (2)  Θέση του Ευρωπαϊκού Κοινοβουλίου της 4ης Απριλίου 2019 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 7ης Οκτωβρίου 2020.
         
            (3)  Κανονισμός (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 του Συμβουλίου (ΕΕ L 347 της 20.12.2013, σ. 320).